Na temelju članka 48. Statuta Općine Ivanska (Službeni vjesnik, broj 01/13 i 11/13) i temeljem članka 3a. Odluke o komunalnom redu (Službeni vjesnik, broj 03/14) načelnik Općine Ivanska donosi

**O D L U K U**

**o visini najma za korištenje javne površine**

**u vremenu do 22-25.lipnja**

 Članak 1.

Ovom Odlukom utvrđuje se visina najma za korištenje javne površine povodom proslave Dana općine Ivanska u vremenu od 22.-25. lipnja

Članak 2.

Visina najamnine – zakupnine prema namjeni korištenja iznosi kako slijedi:

1. Za postavljanje kioska prehrambene i ugostiteljske namjene i za vršenje djelatnosti poduzeća, drugih pravnih osoba i građana (zanatske radnje, proizvodne djelatnosti) m2 zauzete površine mj iznosi dnevno:

* do 10 m2 - 200 kn
* iznad 10 m2 - 20kn/m2

2. Za postavljanje štandova, stolova i sličnih predmeta namijenjenih za prodaju trgovačke robe, knjiga, razglednica, bižuterije i sl. po m2 zauzete površine dnevno iznosi 25,00 kuna.

3. Za smještaj cirkusa, luna parkova i drugih pokretnih zabavljačkih radnji za zauzete površine iznosi dnevno :

* do 20 m2 - 20kn/m2,
* iznad 20m2 - 15kn/m2.

 Članak 3.

Korisnik javne površine je obavezan zatražiti pismeno odobrenje za zauzimanje javne površine u kojoj se mora navesti: u koju namjenu i koje površine će se zauzeti javna površina.

 Članak 4.

 Sredstva od najamnine prihod su Općine Ivanska, a koristit će se za uređenje javnih površina.

Članak 5.

Ova Odluka stupa na snagu danom objave u Službenom vjesniku Općine Ivanska.

Klasa: 011-01/14-01/15

Urbroj: 2110/02-02-14-1

Ivanska, 28. svibnja 2014.

 NAČELNIK:

 mr.sc. Josip Bartolčić, dipl.ing.v.r.